kardosdrur/scandi-wiki huggingface dataset:
Sergej Mikhailovitj af Rusland

Storfyrst Sergej Mikhailovitj af Rusland (; ) (7. oktober 1869 – 18. juli 1918) var en russisk storfyrste og officer, der var søn af storfyrst Mikhail Nikolajevitj af Rusland og prinsesse Cecilie af Baden. Han blev myrdet af bolsjevikkerne under den Russiske Revolution sammen med flere medlemmer af sin familie i 1918.

Eksterne links 

Huset Holsten-Gottorp-Romanov
Kongelige fra Rusland
Personer fra Georgien
Fagbureaukrati

Fagbureaukrati er ifølge organisationsteoretiker Henry Mintzberg et bureaukrati, hvor en dominerende faktor er produktionskernen i organisationen. Fagbureaukratiet differentierer sig fra de andre bureaukratier ved at være stærkt professionel og meget ansvar er lagt ud til den enkelte medarbejder (altså beslutninger er truffet decentraliseret) der vil være mange regler og regulativer, som skal overholdes, og dette vil som oftest også være den enkelte medarbejders ansvar at disse overholdes.

Organisationen er som oftest besat af professionelle som har ekspertise indenfor det område, som gør sig gældende for virksomhedens interessepunkter. Virksomheder som typisk er opsat efter fagbureaukratiet, kan være universiteter, revisionsvirksomheder, advokatvirksomheder eller stærkt specialerede virksomheder. I det offentlige kan hospitaler og skoler anses for at være opbygget efter fagbureaukratiet.

Organisationen
Organisationen i fagbureaukratiet består som de andre bureaukratier af fem dele: Produktionskernen, topledelsen, mellemledelsen, teknostruktur og støttestaben. Ved fagbureaukratiet gør det sig specielt gældende, at der er en stor støttestab bestående af flere professionelle med erfaring og viden indenfor en bestemt sektor. Produktionskernen udgør en væsentlig mindre del da den er specialiseret og koncentrere sig om få, specialerede produkter.

Organisationsteori
Brøndum-Hvidbjerg Sogn

Brøndum-Hvidbjerg Sogn er et sogn i Salling Provsti (Viborg Stift).

Sognet blev dannet 1. oktober 2021 ved en sammenlægning af Brøndum Sogn og Hvidbjerg Sogn.

Sogne i Skive Kommune
Sogne i Viborg Stift
Etableret i 2021
Kommunalvalget i Københavns Kommune 2021

Kommunalvalget i Københavns Kommune 2021 afholdes som del af Kommunal- og regionsrådsvalg 2021 tirsdag d. 16. november 2021. Der skal vælges 55 medlemmer af borgerrepræsentationen, og der kræves 28 mandater for at danne et flertal.

Lars Weiss (Socialdemokratiet) overtog 19. oktober 2020 overborgmesterposten efter partifællen Frank Jensens afgang som følge af anklager om seksuelle krænkelser. Senere på året valgtes dog den tidligere regionsrådsformand i Region Hovedstaden Sophie Hæstorp Andersen som Socialdemokratiets spidskandidat. Socialdemokratiet har haft overborgmesterposten uafbrudt siden 1903, men meningsmålinger viser, at Enhedslisten står til at blive næsten lige så store som Socialdemokratiet

I alt 271 kandidater stiller op fordelt på 27 partier. Der er anmeldt følgende valgforbund:

Kommunistisk Parti, Klimapartiet Momentum, Kærlighedspartiet (Regnbuefolket / Befri Christiania), Enhedslisten, Alternativet samt Det Demokratiske Parti opstiller med partiliste. De øvrige partier opstiller sideordnet.

Valgte medlemmer af borgerrepræsentationen

Referencer 

Københavns Kommune
Københavns Kommune 2021
Dmitrij Muratov

Dmitrij Andrejevitj Muratov (, født 30. oktober 1961) er en russisk journalist og chefredaktør på den russiske avis Novaja Gaseta ( : Ny Avis). Han modtog i 2021 Nobels Fredspris sammen med Maria Ressa.

Muratov var i 1993 sammen med en række øvrige journalister grundlægger af avisen Novaja Gazeta, der er fortaler for demokrati. Han var avisens chefredaktør fra 1995 til 2017 og blev i 2019 atter chefredaktør for avisen. Avisen er kendt for sin dækning af følsomme og kontroversielle emner som korruption og overtrædelse af menneskerettighederne. Som chefredaltør har han udgivet artikler af bl.a. Anna Politkovskaja, der har været kritiske overfor Vladimir Putins regering, ligesom avisen har dækket den turbulente situation i Tjetjenien og i det nordlige Kaukasus.

I 2022 solgte han sin nobelpris på auktion for 103,5 mio. USD (ca. 732,1 mio. danske kroner) som skulle gå til syge, sårede og flygtende børn i Ukraine, som følge af Ruslands invasion af landet.

Referencer 

Journalister fra Rusland
Modtagere af Nobels fredspris
Vejbredvandaks

Vejbredvandaks eller Vejbred-vandaks (Potamogeton coloratus) er en vandplante i planteslægten vandaks. Den er 15-50 centimeter og blomstrer fra juni til august. Vejbredvandaks vokser i lavvandede damme, vandhuller, grøfter og lavninger med overvejende alkalisk vand. Vejbredvandaks er i tilbagegang i Danmark, og er regnet som truet art på den danske rødliste 2019, mens den på rødlisten fra 2014 var registreret som sårbar

Vejbredvandaks forekommer naturligt og spredt Central-, Vest- og Sydeuropa (Hultén & Fries 1986). Den er forsvundet fra Skåne og Nordtyskland.

Kilder og henvisninger 

 

Vandaks-familien
Kommunalvalget i Frederiksberg Kommune 2021

Kommunalvalget i Frederiksberg Kommune 2021 afholdes som del af Kommunal- og regionsrådsvalg 2021 tirsdag d. 16. november 2021. Der skal vælges 25 medlemmer af kommunalbestyrelsen, og der kræves 13 mandater for at danne et flertal. Den siddende konservative borgmester, Simon Aggesen overtog i 2019 posten fra den tidligere borgmester Jørgen Glenthøj.

Det Konservative Folkeparti har siden 1909 siddet på borgmesterposten på Frederiksberg, men ved kommunalvaget 2017 var den borgerlige blok få hundrede stemmer fra at miste flertallet, hvilket ifølge politiske kommentatorer blandt andet skyldes en ændret befolkningssammensætning, hvor mange tilflyttere til kommunen stemmer rødt både til folketingsvalg og til lokale valg. Desuden trak Radikale Venstre forud for kommunalvalget 2017 den ellers tradionelle støtte til de borgerlige. Derudover har den ny borgmester haft en skandalesag, idet Ekstra Bladet i september 2020 belyste, at Aggesen og hans kone havde købt en luksuslejlighed på Frederiksberg Allé af det Danske Bibelselskab uden for udbud og under markedspris, samt fundet en lejlighed til den tidligere lejer, Marcel de Sade, for at få ham til at flytte fra hans uopsigelige lejemål. Derefter havde Aggesen sat lejligheden i stand og delt den op i to, hvorefter han ad to omgange havde solgt begge lejlighederne med en fortjeneste på over 11 millioner. Aggesen forsvarede sig med, at han havde været "heldig".

Kommentatorer spår, at borgmesterens skandalesag kan blive det sidste afgørende stød, der giver de røde partier flertallet og dermed får borgmesterposten til at skifte.

I alt stiller 148 kandidater op til valget, fordelt på 18 partier.

Valgte medlemmer af kommunalbestyrelsen

Referencer 

Frederiksberg Kommune
Frederiksberg Kommune 2021
Mornos

Mornos () er en flod der løber i de regionale enheder Fokis og Aetolien-Acarnanien i Grækenland. Den er 70 kilometer lang. Dens kilde ligger i den sydvestlige del af Iti-bjergene, nær landsbyen Mavrolithari, i Fokis. Den løber mod syd og kommer ind i Mornos-reservoiret nær landsbyen Lefkaditi. Dæmningen stod færdig i 1979. Den forlader reservoiret mod vest, nær Perivoli. Floden fortsætter gennem en dyb, tyndt befolket dal og drejer sydpå nær Trikorfo. Mornos nedre forløb danner grænsen mellem Fokis og Aetolien-Acarnanien. Mornos munder ud i Korinthbugten omkring 3 km sydøst for Naupaktos.

Kilder og henvisninger 

Floder i Grækenland
Opstandelseskirken

Opstandelseskirken kan henvise til

 Opstandelseskirken (Albertslund), en kirke i Albertslund
 Opstandelseskirken (Sankt Petersborg), også kaldet Blodkirken, en katedral i Sankt Petersborg
Jon Ossoff

Thomas Jonathan Ossoff (født d. 16. februar 1987) er en amerikansk politiker fra det Demokratiske Parti, som har været senator for delstaten Georgia siden 2021. Ved sit valg til senatet, blev han den første millennial valgt til den amerikanske senat nogensinde.

Baggrund 
Ossoff blev født i Atlanta, Georgia til en australsk mor og en jødisk far. Han siger, at hans holdninger har været meget påvirket af, at været opvokset i et jødisk område.

Han har en mastergrad i international politisk økonomi fra London School of Economics.

Politiske karriere

Specielvalg til Repræsentanternes Hus 2017 
Efter at det siddende medlem af Repræsentanternes Hus for Georgias 6. distrikt, republikaneren Tom Price, var blevet valgt til sundhedsminister i Præsident Trumps regering, skulle der være et nyt valg i distriktet. Ossoff annoncerede den 6. januar 2017, at han ville være kandidat ved valget.

Ved første runde af valget den 18. april, hvor at alle kandidaterne fra begge partier deltog, fik Ossoff 48,1% af stemmerne, kun 2% fra at vinde uden nødvendigheden for en anden runde. Den anden runde mellem Ossoff og andenpladsen fra den første runde, republikaneren Karen Handel, blev afholdt den 20. juni. Trods Ossoffs stærke første runde, så tabte Ossoff den anden runde med 48,2% af stemmerne imod Handels 51,8%. Dog han ikke vandt valget, så var det stadig et imponererne resultat for Ossoff, i det at det 6. distrikt er en traditionelt meget konservativt distrikt, som republikanerne havde vundet konsekvent siden 1979.

Senatvalget 2020 
Ossoff forsøgte igen i 2020, denne gang som kandidat til Senatet, da den siddende senator, republikaneren David Perdue skulle genvælges. Ved den første runde den 3. november lykkedes det ikke for hverken Perdue eller Ossoff at nå en majoritet, da den libertarianske kandidat fik 2,5% af stemmerne. Ossoff og Perdue gik videre til den anden runde. Den anden runde blev holdt den 5. januar 2021. Her vandt Ossoff en spinkel sejr med 50,6% af stemmerne, og blev dermed valgt som senator. Ved sit valg, blev Ossoff den første millennial, altså person født mellem 1980-2000, til at blive valgt til den amerikanske senat.

Referencer

Eksterne henvisninger 

 Jon Ossoff - Official Website
 Jon Ossoff på Twitter

Personer fra Atlanta
Politikere fra USA
Medlemmer af Senatet i USA
Medlemmer af USA's kongres for det demokratiske parti
Lashana Lynch

Lashana Lynch (født 27. november 1987 i London) er en britisk skuespiller. Hun spillede rollen som Rosaline Capulet i ABC-serien Still Star-Crossed (2017) og piloten Maria Rambeau i Captain Marvel (2019).

Hun er mest kendt internationalt i rollen som den nye 007-agent Nomi, i James Bond-filmen No Time to Die (2021).

Karriere 
Lynch's første filmoptræden og debut var i filmen Fast Girls, fra 2012. Hun medvirkede, senere også i BBC-serien The 7.39. Derduover har hun også været med i tv-serierne Tavse Vidner og Death in Paradise, og i BBC-komedien Crims i 2015.

I 2016 blev Lynch castet til rollen som Rosaline Capulet i den amerikanske dramaserie Still Star-Crossed, produceret af Shonda Rhimes. I 2018, var hun medvirkende i en enkelt episode af tv-serien Y som Agent 355, men blev efterfølgende erstatet af Ashley Romans.

I 2019, var hun med i rollen som Maria Rambeau i Marvel Cinematic Universe-filmen Captain Marvel.

I 2021, spillede hun karakteren Nomi, den nye 007-agent, sammen med Daniel Craig som den pensionerede 007-agent, i James Bond-filmen No Time to Die. Eftersom det var Daniel Craigs sidste James Bond-film, udpegede flere medier hende som den kommende efterfølger i rollen som agent 007, efter hendes indtil succes i No Time to Die.

Filmografi

Film

TV

Referencer

Eksterne henvisninger 

 

Skuespillere fra England
Tv-skuespillere fra England
Filmskuespillere fra England
Personer fra London
Ana de Armas

Ana de Armas (født 30. april 1988 i Havana) er en cubansk/spansk skuespiller. Hun begyndte sin skuespillerkarriere i Cuba og fik i 2006, hovedrollen i dramafilmen Una rosa de Francia. Som bare 18-årig, flyttede hun til Madrid i Spanien og var medvirkende i teenager-serien El Internado igennem i alt 6 sæsoner, fra 2007 til 2010.

Siden hun efterfølgende flyttede til Los Angeles, begyndte de Armas at få engelsk-tallende roller i filmene Knock Knock (2015) og krimikomedien War Dogs (2016), og en supplerende rolle i Hands of Stone (2016). For hendes optræden som Marta Cabrera i filmen Knives Out (2019), blev de Armas nomineret til en Golden Globe for bedste skuespillerinde i musical og komedie.

Hun var desuden medvirkende i James Bond-filmen fra 2019 No Time to Die, i rollen som Paloma.

Filmografi

Television

Musikvideoer

Referencer

Eksterne henvisninger 

 

Skuespillere fra Spanien
Skuespillere fra Cuba
Tv-skuespillere fra Spanien
Filmskuespillere fra Spanien
Personer fra Havana
Acarnaniabjergene

Acarnaniabjergene (, Akarnanika ori) er en bjergkæde i den nordvestlige del af den regionale enhed Aetolien-Acarnanien i det periferien vestlige Vestgrækenland. Den strækker sig fra landsbyen Monastiraki, nær Vonitsa, i nord til Astakos i syd, med en samlet længde på næsten 40 km. Det Joniske Hav ligger mod vest.

Toppe 
Bjergene består af kalksten og er generelt golde med undtagelse af de nordlige sider. Den højeste top er Psili Koryfi (, hvilket betyder "høj top") på 1.589 meter. Direkte sydøst for Psili Koryfi ligger Boumistos-bjerget, der er på 1.573 meter. Boumistos fik sit navn på grund af de mange lynnedslag, nær toppen. Vest for Boumistos og Psili Korfi ligger Misovouni, der er på 1.338 meter. Vest for Misovouni ligger Serekas-bjerget, der tårner sig 1.171 meter over Det Joniske Hav. På de vestlige forbjerge af Serekas ligger klostret Agios Dimitrios, der drives af et par nonner. Nord for Psili Koryfi ligger bjerget Perganti, der har en højde på 1.428 meter. På toppen af Perganti er et radiotårn, der betjener regionen omkringden Ambraciske bugt. Den nordligste kæde af området er Agriovouni, der når 563,5 moh.

Natur 
Acarnaniabjergene har flere forskellige plantearter, såsom egetræet (quercus) og græsk ædelgran (abies cephalonica). Området er også et vigtigt for bevarelse af rovfugle og ørne.

Referencer 

Bjerge i Grækenland
Theo van Doesburg

Theo van Doesburg (Théo van Doesbourg, født Christian Emil Marie Küpper 30. august 1883 i Utrecht ; død 7. marts 1931 i Davos) var en nederlandsk maler, forlægger, forfatter, arkitekt, typograf og kunstteoretiker. Han brugte også pseudonymerne I.K. Bonset og Aldo Camini.

Doesburg studerede malerkunst fra omkring 1900 efter at have opgivet planer om at blive skuespiller.

Til 1915 arbejdede han med inspiration fra postimpressionisme og fauvisme. 1917 stiftede han De Stijl med Piet Mondrian og andre og var redaktør for bevægelsens tidsskrift.

Doesburg søgte o. 1920 at påvirke retningen for Bauhaus, som han fandt for 'mystisk og romantisk', men Walter Gropius forhindrede ham i en ansættelse der.

1924 introducerede Doesburg begrebet 'konkret kunst', og 1930 dannede begrebet grundlag for gruppen og manifestet Art Concret med fem underskrivere hvis navne ses nederst på manifestet: Carlsund, Doesburg, Hélion, Tutundjian, Wantz.

Desillusioneret med Art Concret-bevægelsen og opløsningen af Cercle et Carré-gruppen grundlagde Doesburg februar 1931 i Paris endnu en gruppering med et bredere program: Abstraction-Création der kunne rumme forskellige positioner og kunstnere inden for ikke-figurativ kunst: kubistiske, konstruktivistiske, neoplastikere og De Stjil-kunstnere. Den eksisterede til 1936.

Doesburg døde dog allerede marts 1931 af et hjerteanfald.

Manifestet Art Concret fra 1930

Referencer

Se også 
 Neoplasticisme

Eksterne henvisninger 

  Wikiquote: Citater af Theo van Doesburg 
  Tekster på Wikisource 
  (et enkelt maleri Komposition på Ny Carlsberg Glyptotek)
 Theo van Doesburg på Artnet.com



Malere fra Nederlandene
Personer fra Utrecht
Katoúna

Katoúna (græsk Κατούνα) er en landsby i den regionale enhed Aetolien-Acarnanien i periferien Vestgrækenland i Grækenland. Katoúna var hovedsæde i den tidligere kommune Medeónas, som nu er en del af kommunen Áktio-Vónitsa.

Katouna var et stop på Lord Byrons rejser (1809-1810). Han beskriver den som en velbygget, stor landsby, der udelukkende er beboet af grækere, og han nævner også et skolehus.

Referencer 

Byer i Grækenland
Aziz Akhannouch

Aziz Akhannouch (tachelhit: Ɛaziz Axnnuc, tifinagh: , , født 1961) er en marokkansk politiker, forretningsmand og milliardær der har været Marokkos premierminister siden 2021. Han er administrerende direktør for Akwa Group og var landbrugsminister fra 2007 til 2021.

Tidligt liv og uddannelse 
Akhannouch blev født i 1961 i Tafraout. Hans mor og søster var overlevende fra Agadir-jordskælvet et år tidligere, som dræbte 10 af hans familiemedlemmer. I 1986 tog Akhannouch eksamen i ledelse fra Université de Sherbrooke i Canada.

Forretningsmand 
Han er administrerende direktør for Akwa Group, et marokkansk konglomerat, der særligt er aktivt inden for olie- og gassektoren. Forbes anslog hans formue til 1,4 milliarder dollar i november 2013. Akhannouch arvede Akwa fra sin far. I 2020 var Akhannouch placeret som nummer 12 på Forbes' årlige liste over Afrikas rigeste personer med en anslået formue på 2 milliarder dollars.

Politik 
Fra 2003 til 2007 var Akhannouch formand for regionrådet i Souss-Massa-Drâa. Han var medlem af partiet Rassemblement National des Indépendants (RNI) indtil 2. januar 2012. Den 23. august 2013 blev han midlertidigt udpeget af kong Mohammed 6. til finansminister, efter at ministre fra Istiqlal trak sig ud af Benkiranes regering. Han beholdt posten indtil 9. oktober 2013. Den 29. oktober 2016 sluttede Akhannouch sig igen til RNI efter at være blevet valgt til partiets formand. Han overtog posten fra Salaheddine Mezouar som var fratrådt.

I marts 2020 donerede Akhannouch via sit firma Afriquia, et datterselskab af Akwa-gruppen, cirka en milliard dirham (103,5 millioner dollar) til Coronavirus Pandemic Management Fund, der blev grundlagt af kong Mohammed 6. Ved parlamentsvalget i 2021 blev hans parti størst med 102 mandater ud af 395 mandater i parlamentet. Den 10. september 2021 blev han udnævnt til premierminister af kong Mohammed 6., efter Saadeddine Othmani, og fik til opgave af kongen at danne en ny regering. Han annoncerede dannelsen af en regering sammen med partierne PAM og Istiqla 22. september 2021.

Den 7. oktober 2021 tiltrådte Akhannouch som ny premierminister.

Personlige liv 
Akhannouch er gift med Salwa Idrissi, en forretningskvinde, der ejer et firma, der har interesserer i indkøbscentre og ejer de marokkanske franchiser for mærker som Gap og Zara.

Referencer

Eksterne links 
 Biografi på landbrugsministeriets officielle websted 
 Officielt websted for det marokkanske landbrugsministerium 

Erhvervsfolk fra Marokko
Politikere fra Marokko
Jerusalemloven

Jerusalemloven ( , ) er det almenkendte navn på den israelske grundlov, som Knesset vedtog den 30. juli 1980. Selvom loven ikke direkte brugte udtrykket "annektering", har den israelske højesteret senere tolket loven som en de facto annektering af Østjerusalem. FN's Sikkerhedsråd fordømte dette forsøg på at ændre Jerusalems status og erklærede i resolution 478, at loven var "ugyldig".

Historie 

Jerusalem-loven begyndte som et lovforslag fremsat af den israelske politiker Geulah Cohen. Den oprindelige tekst sagde, at "integriteten og foreningen af Storjerusalem (Yerushalayim rabati) i dets grænser efter Seksdageskrigen ikke måtte krænkes." Denne ordlyd blev imidlertid droppet efter den første behandling i Knesset. Eftersom Knesset afviste at angive specifikke grænser og ikke brugte ordene "annektering" eller "suverænitet", har professor Ian Lustick påpeget, at "Juridiske forskeres konsensus er, at denne handling ikke bidrog yderligere til [forståelse af] byens juridiske eller administrative omstændigheder, selvom det, især på tidspunktet for vedtagelse af loven, blev anset for at have politisk betydning og udløste en kraftig protestreaktion fra verdenssamfundet." FN's Sikkerhedsråds resolution 478 blev eksempelvis vedtaget den 20. august 1980 med 14 stemmer for og ingen imod (USA undlod at stemme), der erklærede, at loven var "ugyldig" og skulle "ophæves" . Denne resolution opfordrede endvidere medlemsstaterne til at trække deres diplomatiske forbindelser (ambassader) ud af byen. Til trods for dette flyttede USA 38 år senere, den 14. maj 2018, deres ambassade i Israel fra Tel Aviv til Jerusalem, mens andre lande, herunder Paraguay og Tjekkiet, har udtrykt lignende hensigter.

Loven blev ikke fremsat af regeringspartierne eller premierminister Menachem Begin. Derimod var loven foreslået af politikere, der var bekymrede over, at eventuelle fremtidige fredsforhandler ville afstedkomme, at arabiske indbyggere i Østjerusalem ville få stemmerettighed ved et fremtidig palæstinensisk valg. Overodnet anses loven i store træk som symbolsk.

Se også 

 Israels grundlove

Referencer 

Israels politik
Mellemøstens historie
Raphael Warnock

Raphael Gamaliel Warnock (født d. 23. juli 1969) er en amerikansk pastor og politiker fra det Demokratiske Parti, som har været senator for delstaten Georgia siden januar 2021. Han har siden 2005 været pastor i Ebenezer Baptist Church i Atlanta, som var den kirke som Martin Luther King var pastor i mellem 1960-68.

Baggrund 
Warnock blev født i Savannah, som den elvte ud af tolv børn. Begge hans forældre var pastorer i pinsekirken.

Warnock har en mastergrad i guddommelighed og filosofi, samt en Ph.d. i filosofi fra Union Theological Seminary.

Politiske karriere

Aktivisme 
Før at Warnock blev involveret som politisk kandidat, var han som pastor aktiv i politisk aktivisme. I marts 2014 ledte han en protest, for at få Georgias politikere til at støtte Obamacare, og blev arresteret den dag. Han har også været involveret i at hjælpe især afroamerikanere med at blive registreret til at kunne stemme.

Specialvalg 2020-21 
Georgia skulle i 2020 igennem et specialvalg, i det at den tidligere senator Johnny Isakson i december 2019 havde trådt tilbage for at gå på pension. Georgias republikanske guvernør Brian Kemp havde valgt Kelly Loeffler som erstatning. I januar 2020 annonceret Warnock, at han ville være kandidat til specialvalget.

Den 3. november 2020 blev den første runde afholdt, hvor at alle kandidater fra alle partier deltog. Her fik Warnock flest stemmer med 32,9% af stemmerne, men langt fra nok til at vinde uden nødvendigheden for anden runde. Loeffler kom på andenpladsen med 25,9% af stemmerne, og gik videre til den anden runde imod Warnock. Den anden runde blev afholdt den 5. januar 2021. Her vandt Warnock en tæt sejr over Loeffler, da han fik 51% af stemmerne til hendes 49%. Hermed blev Warnock den første afroamerikanske senator valgt i Georgias historie.

Senatvalg 2022 
Warnock skulle allerede til genvalg i 2022, da det var der at Isaksons oprindeligt skulle på genvalg. Warnock annoncerede allerede i januar 2021, få dage efter sin sejr ved specielvalget, at han ville genopstille her. Valget blev holdt i december 2022, og Warnock gik videre fra den første runde, og mødte den republikanske kandidat, den tidligere amerikanske fodboldspiller Herschel Walker. Warnock vandt her genvalg med 51,4% af stemmerne.

Referencer

Eksterne henvisninger 

 Raphael Warnock - Official Website 
 Raphael Warnock - Senate Website
 Reverend Raphael Warnock på Twitter
 Senator Reverend Raphael Warnock på Twitter

Personer fra Georgia
Politikere fra USA
Medlemmer af Senatet i USA
Medlemmer af USA's kongres for det demokratiske parti
Jordskælvet i Agadir 1960

Jordskælvet i Agadir 1960 fandt sted den 29. februar kl. 23:40 lokal tid (UTC±00) nær byen Agadir i det vestlige Marokko ved Atlanterhavskysten. På trods af jordskælvets moderate styrke på 5,8 Mw resulterede dets relativt lave dybde (15,0 km) i en kraftig overfladerystelse med en maksimal oplevet intensitet på X (katastrofal) på Mercalli-intensitetsskalaen. Mellem 12.000 og 15.000 mennesker (omkring en tredjedel af byens befolkning på det tidspunkt) blev dræbt og yderligere 12.000 såret med mindst 35.000 mennesker efterladt hjemløse, hvilket gjorde det til det mest ødelæggende og dødeligste jordskælv i marokkansk historie. Særligt hårdt ramt var Founti, Kasbah, Yachech (iḥšaš) og Talbordjt-området. Jordskælvets lave fokus tæt på havnebyen Agadir og utilfredsstillende byggemetoder var årsager, som jordskælvssagkyndige angav til at det blev så ødelæggende.

Kilder

Referencer 

Jordskælv i Marokko
Begivenheder i 1960